Näin meillä
Hahmot

Luukas Albert Leivo (engl. Lincoln Loud)
Sarjan päähenkilö. Sarjan alussa 11-vuotias poika (5. kaudella 12-vuotias). Launo Leivon ja Riitta Leivon ainoa poika. Luukas on optimistinen poika, joka yrittää elää ja tulla toimeen kymmenen siskonsa kanssa. Vaikka hän on ehkä siskojaan rauhallisempi, hänet voi nähdä luonteeltaan äkkipikaiseksikin.
Laura Maria Leivo (engl. Lori L. Loud)
Perheen esikoinen.Sarjan alussa 17-vuotias (5. kaudella 18-vuotias). Laura on innokas golffaaja, joka haaveilee golfpainotteisesta Vesitien yliopistosta (engl. Fairway university). Hänet hyväksytään Vesitiehen ja 5. kaudella hän lähtee opiskelemaan.
Leni L. Leivo (engl. Leni L. Loud)
Hieman "tyhmä". "Sarjan alussa 16-vuotias (5. kaudella 17-vuotias). Leni rakastaa muotia ja tekee usein itse vaatteita. Leni pelkää hämähäkkejä.
Luna Leivo (engl. Luna Loud)
Perheen muusikko. Sarjan alussa 15-vuotias (5. kaudella 16-vuotias). Luna osaa soittaa useita eri soittimia ja haaveilee rock-muusikon urasta. Luna on biseksuaali ja jaksosta "L niin kuin lempi" eteenpäin hänellä on tyttöystävä.
Lotta Leivo (engl. Luan Loud)
Perheen koomikko. Sarjan alussa 14-vuotias (5. kaudella 15-vuotias). Hänet nähdään usein hr. Poski-nimisen vatsastapuhujannuken kanssa. Lotta rakastaa piloja (varsinkin aprillipäivänä) ja sanaleikkejä. Lotta tekee myös keikkaa klovnina.
Linda L. Leivo (engl. Lynn L. Loud Jr.)
Perheen urheilija. Sarjan alussa 13-vuotias (5. kaudella 14-vuotias). Linda on erittäin taikauskoinen ja tekee usein eri rituaaleja ennen kilpailuja (olipa hän sitten kilpailijana tai katsojana). Linda on myös sekä huono voittaja että huono häviäjä. Linda on myös luonteeltaan kuumapää, aggressiivinen sekä kärsimätön joka antaa usein kiukulleen vallan ja käsittelee ongelmia mieluiten vihan ja nyrkkien voimin.
Lusia Leivo (engl. Lucy Loud)
Gootti. Sarjan alussa 8-vuotias (5. kaudella 9-vuotias). Lusia rakastaa vampyyreja ja hänen lempiohjelmansa on Vampyyrien melankolia (engl. The Vampires of Melancholia), jonka päähenkilöstä hänellä on rintakuva. Lusia on kiinnostunut myös runoudesta, noituudesta ja ennustamisesta
Lara Leivo (engl. Lana Loud)
Lolan kaksoissisko. Sarjan alussa 6-vuotias (5. kaudella 7-vuotias). Lara on poikatyttö, joka pitää tosi paljon eläimistä ja liasta. Lara hoitaa välillä perheen autonhuoltoa ja talotekniikkaa. Sisarensa vastakohta.
Lola Leivo (engl. Lola Loud)
Laran kaksoissisko. Sarjan alussa 6-vuotias (5. kaudella 7-vuotias). Lola on siskoaan naisellisempi. Hän on aktiivinen kauneuskilpailuihin osallistuja. Lola ottaa kauneuskilpailut tosissaan eikä halua minkään tuhoavan hänen "missiuraansa". Lola on myös hemmoteltu kakara, joka osaa olla myös kiero ja manipuloiva.
Liisa Leivo (engl. Lisa Loud)
Lapsinero. Sarjan alussa 4-vuotias (5. kaudella 5-vuotias). Liisalla on tohtorintutkinto ja hän on voittanut Nobel-palkinnon, vaikka hän on vasta lastentarhassa (5. kaudella 1. luokalla). Liisa on erityisen kiinnostunut eritteistä. Hän pitää myös rapistä.
Lilli L. Leivo (engl. Lily L. Loud)
Perheen kuopus. Sarjan alussa 1-vuotias (5. kaudella 2-vuotias). Lilli on taapero, joka nähdään yleensä pelkissä vaipoissa (kausilla 1-4). Myöhemmillä kausilla selviää, että Lilli on isosiskonsa Lotan tavoin taitava pilailija.
Riitta Leivo (engl. Rita Loud)
Perheen äiti. Hänen kasvonsa pidettiin kokonaan peitettynä ensimmäisen kauden ajan. Riitta työskentelee hammashoitajana, mutta haaveilee kirjailijan urasta.
Launo Leivo  (engl. Lynn Loud Sr.)
Perheen isä. Hänen kasvonsa pidettiin kokonaan peitettynä ensimmäisen kauden ajan. Launo rakastaa ruoanlaittoa. Hän työskentelee IT-alalla, mutta perustaa sarjan edetessä oman ravintolan nimeltään Launon pöytä (engl. Lynn's table). Tyttärensä Lenin tavoin Launo pelkää hämähäkkejä.
Panu Kärtty (engl. Bud Grouse)
Leivojen naapurissa asuva kiukkuinen vanha mies. Hän on Lindan tavoin kova urheilun ystävä. Herra Kärtty auttaa Launo Leivoa eri asioissa yleensä ruokapalkkiota vastaan. Herra Kärtty puhuu välillä vaimostaan, jota ei olla kuitenkaan koskaan nähty. Tästä voidaan päätellä, että herra Kärtty on joko eronnut tai leski.
Albert "Pappa" (engl. Albert "Pop Pop")
Riitta Leivon isä ja lasten isoisä. Hän asuu Päivänkehrä-nimisessä vanhainkodissa. Hän opettanut tyttärensä ajamaan muun muassa panssarivaunua.
Soile (engl. Myrtle)
Soile on Albertin naisystävä, joka asuu hänen kanssaan samassa vanhainkodissa. Soilella ei koskaan ole ollut omaa perhettä, joten hän suhtautuu Albertin lapsenlapsiiin hieman turhan innokkaasti.
Ruusa-täti (engl. Aunt Ruth)
Leivon lasten isotäti, jolla on useita kissoja. Lapset eivät halua vierailla hänen luonaan.
Lennart "Vaari" (engl. Gramps)
Launo Leivon isä ja lasten isoisä. Hän on viettänyt vuosia merellä kalastajana. Lennart ostaa poikansa lapsuuden leirin, jottei sitä suljeta ja voidakseen viettää enemmän aikaa Launon lasten kanssa. Launo on maininnut Lennartin suosineen Launon sisaruksia tämän ollessa lapsi.
Klaus Meittinen (engl. Clyde McBride)
Luukaksen paras ystävä. Sarjan alussa 11-vuotias poika (5. kaudella 12-vuotias). Klaus on aluksi toivottoman ihastunut Luukaksen isosiskoon Lauraan, mutta sarjan edetessä hän pääsee yli tunteistaan. Klaus on adoptoitu ja hänellä on 2 isää.
Lauri Meittinen (engl. Howard McBride)
Klausin adoptioisä ja Kaarlon aviomies. Lauri on pitkä, hoikka ja valkoihoinen mies, jolla on punaiset hiukset. Hän on hieman ylisuojeleva Klausia kohtaan.
Kaarlo Meittinen (engl. Harold McBride)
Klausin adoptioisä ja Laurin aviomies. Kaarlo on lyhyt, pullea ja tummaihoinen mies, jolla on mustat vetäytyvät hiukset. Hän on hieman ylisuojeleva Klausia kohtaan, muttei yhtä suojeleva, kuin Lauri.
Tomas "Tomppa" Santamäki (engl. Bobby Santiago)
Tomppa on Lauran poikaystävä. Hän työskentelee useissa eri osa-aikaisissa työpaikoissa, kunnes hänen perheensä muuttaa kaupunkiin ja hän saa töitä isoisänsä kaupasta. Laura kutsuu häntä "pupuseksi".
Ronja Santamäki (engl. Ronnie Anne Santiago)
Ronja on Tompan pikkusisko ja Luukaksen luokkatoveri. Hän kiusaa aluksi Luukasta, mutta he ystävystyvät. Heidän vihjaillaan olevan ihastuneita toisiinsa ja sarjan muut hahmot väittävät, että Ronja on Luukaksen tyttöystävä.
Tami (engl. Sam Sharp)
Tami on Lunan bändikaveri, johon Luna on ihastunut. Nimestään huolimatta Tami on tyttö ja hänestä tulee Lunan tyttöystävä.
Luulia Tuulentupa (engl. Lindsay Sweetwater)
Luulia on Lolan pahin kilpailija kauneuskilpailuissa.
Miki Sväggeri (engl. Mick Swagger)
Brittiläinen rock-tähti, joka on Lunan idoli.
Kristiina (engl. Cristina)
Luukaksen tuttava ja käy samaa koulua. Ollut aiemmin samalla luokalla kuin Luukas. Hänellä ei ole vielä ollut puherooleja.
Kake (engl. Chunk)
Lunan roudari.
Ismo (engl. Seymour)
Ismo on Albert-papan ystävä, joka asuu samassa vanhainkodissa, kuin Albert
Selma-täti (engl. Aunt Shirley)
Selma-täti on Launo Leivon sisko eli tämän lasten täti.
Katri Pinkola (engl. Carol Pingrey)
Tyttö samassa lukiossa kuin Leivon isosiskot. Laura pitää häntä itseään parempana kuten Katri Lauraa.
Leevi (engl. Liam)
Luukaksen ystävä, joka asuu maatilalla.
Kalle (engl. Chad)
Anssi (engl. Artie Dombrowski)
Sivuhahmo, joka esiintyi ensimmäisen kerran Luukaksen kilpailijana karateturnauksessa.
Sakke Kuula (engl. Zach Gurdle)
Luukaksen ystävä, joka uskoo salaliittoteorioihin.
Pyörä-Vellu (engl. Papa Wheelie)
Pyörä-Vellu on paikallisen polkupyöräjengin johtaja.
Punapinna (engl. Rusty Spokes)
Luukaksen ystävä, joka luulee olevansa kova naistenmies. Punapinnan isä pitää miestenmuotiliikettä.
Rengas-Riki (engl. Flat Tire)
Rengas-Riki on paikallisen pyöräjengin jäsen.
Terho (engl. Tucker)
Aune Jäntti (engl. Agnes Johnson)
Luukaksen viidennen luokan opettaja.
Kerkko (engl. Kirby)
Kerkko on limusiininkuljettaja, joka ajelee Luukasta ympäriinsä, tämän voitettua limusiinin päiväksi.
Salkojeff (engl. Tetherby)
Salkojeff on erittäin rikas mies, jolla on oma kartano ja yksityinen klubi. Hänellä on myös oma limusiini ja hovimestari.
Tohtori Lankala (engl. Dr. Feinstein)
Hammaslääkäri, jonka kanssa Riitta Leivo työskentelee.